open-index/open-wikipedia-markdown huggingface dataset:
Abbatia Vangaticiensis

thumb|Abbatiae de Vangaditia olim monasterium.
**Abbatia Vangaticiensis** seu **Abbatia Policinii**  (Italiane *Badia Polesine*) est Urbs Italiae et municipium, circiter 10&thinsp;640 incolarum, in Regione Venetia, in Provincia Rodigiensi ac in Policinio historica ac geographica terra, situm. Urbani Vangaticienses
Imago:Map of comune of Badia Polesine (province of Rovigo, region Veneto, Italy).svg|Collocatio finium municipii in Provincia Rodigiensi.
Imago:Mercato coperto Badia Polesine.jpg|Mercatus.

## Notae 
!
Mixtura

**Mixtura** seu **mistura**, in chemia, est quod provenit cum duae aut plures materiae chemicae nulla reactione chemica intercedente miscentur.

Ingredientes mixturae, cum una miscentur, naturas chemicas suas adtinent. Tamen physicae mixturae proprietates, sicut punctum fusionis, possunt discrepare a proprietatibus componentum singulorum. 

Ob naturas componentum adtentas, mixturae usitate in componentes originales modo facultatibus mechanicis dividi possunt. Compositum chemicum, quod sic dividi non potest, igitur exemplum mixturae non est. 

Mixturae possunt esse homogeneae aut heterogeneae. Inter mixturas homogeneas liquidas numerantur: solutiones, suspensiones, et colloida. Inter mixturas homogeneas solidas numerantur: solutiones solidae et ligationes metallicae.

## Aliquot mixturae
### Gas/gas
*Aër
*Mapp

### Gas/liquidum
*Aqua spumans (e.g. Coca-Cola)
*Spuma

### Liquid/liquidum
*Acetum
*Benzinum
*Lac

### Solidum/liquidum
*Aqua maris
*Amalgam
*Lutus
*Pasta dentaria
*Pigmentum

### Solidum/solidum
*Bitumen
*Chalybs
*Concretum
*Terra (humus)

## Notae
*Mixtura metallica
*Solutio (chemia)
## Nexus externi 
* IUPAC, *Compendium of Chemical Terminology*, 2a editio (1997), editio interretialis correcta  (2006–) "mixture".

Categoria:Chemia
Bibliotheca Graeca (Fabricius)

***Bibliotheca Graeca*** est opus bibliographicum et historicum de litteris Graecis Classicis et mediaevalibus, Latine scriptum a bibliothecario erudito Iohanne Alberto Fabricio et Hamburgi saeculo XVIII ineunte divulgatum. Libri primi editio prima anno 1705 edita est; index seriei, in "volumine quartodecimo" inclusus, anno 1728.

## Series operis 
### Editiones priores praecipue in libris ordinatae 
* *Liber 1* de auctoribus ante-Homericis et mythicis
* *Liber 2* ab Homero usque ad decem oratores Atticos Librorum 1 et 2 editio tertia (1718)
* *Liber 3: de scriptoribus qui claruerunt a Platone usque ad tempora nati Christi sospitatoris nostri* Liber 3 (1707) (1716) (1752)
* *Liber 4: de ... scriptoribus claris a tempore nati Christi salvatoris ad Constantinum magnum usque*
** Libri 4 capita 1-21 (1717)
** Libri 4 pars altera, i.e. capita 22-36, rerum postea in libris 5-6 inclusarum (1711) 
* *Liber 5: de scriptoribus Graecis Christianis, aliisque qui vixere a Constantini m. aetate ad captam ... a Turcis Constantinopolin*
** de scriptoribus a saeculo I usque ad IV p.C.n. cum supplementis nonnullis Libri 5 pars prima, i.e. capita 1-2 (1712) 
** de auctoribus annalium et historiae ecclesiasticae ac Byzantinae, necnon eroticis scriptoribus Libri 5 pars altera, i.e. capita 3-6, sive volumen VI (1726)
** de grammaticis Graecis, de poëtis Christianis, etc. Libri 5 pars tertia, i.e. capita 7-17, sive volumen VII (1715) (1727)
** de philosophis posterioribus etc. Libri 5 pars quarta ac paenultima, i.e. capita 18-31, sive volumen VIII (1717) (1729)
** de scriptoribus qui vitas sanctorum monachorumque composuere etc. Libri 5 pars ultima, i.e. capita 32-40a, sive volumen IX (1719)
** de Etymologico Magno et ceteris lexicis Graecis Libri 5 partis ultimae reliqua, i.e. capita 40b-45, sive volumen X (1721) aliter
* *Liber 6*
** collectiones Canonum et Conciliorum Libri 6 capita 1-4, sive volumen XI (1722)
** de medicis Graecis etc. Libri 6 pars altera, i.e. capita 5-8, sive volumen XII (1724)
* vol. XIII
* Paralipomena et index generalis volumen XIV (1728)

### Editio quarta 
Editio in duodecim voluminibus ordinata curante Gottlieb Christophoro Harles; accedunt Christophori Augusti Heumanni supplementa (Hamburgi: Bohn; Lipsiae: Breitkopf, 1790-1838)
* vol. 2 (1791)
* vol. 4 librorum 3 et 4 partes (1795)
* vol. 7 librorum 5 et 6 capita 1, 4, 5 (1801)
* vol. 8 (1802)
* vol. 10 libri 5 capita 32-38a etc. (1807)
* vol. 11 libri 5 capita 38-39, 41-45 etc. (1808)

Categoria:Germaniae scripta
Categoria:Scripta 1705
Categoria:Scripta 1728
Categoria:Libri bibliographici
Categoria:Editiones textuum
Categoria:Libri de litteris
Categoria:Litterae Latinae recentioris aevi
Angelus Felix Patassé

**Angelus Felix Patassé** (natus Paouae die 25 Ianuarii 1937, mortuus die 5 Aprilis 2011), alumnus Instituti Nationalis Agronomiae Tropicalis, fuit ab anno 1993 usque ad annum 2003, cum a Francisco Bozizé depositus est, Reipublicae Africae Mediae praeses. Postea exsul in Togo, mortuae suae uxoris patria, vivit.

## Nexus externi 
* "Ange Patassé condamné à 20 ans de travaux forcés" (31 Augusti 2006) apud afrik.com

Categoria:Politici rei publicae Africae Mediae
Categoria:Nati 1937
Categoria:Mortui 2011
Categoria:Duces civitatum
Categoria:Incolae Togi
Categoria:Alumni Scholae Nationalis Agriculturae Tropicalis
Leniacum

[thumb|Theatrum [Antonius Salieri|Antonio Salieri dicatum]]
**Leniacum**  seu **Liviacum** (alia nomina: *Liniacus*, *Lemniacum*) (Italiane: *Legnago*) est oppidum Italiae et municipium, circiter 25&thinsp;450 incolarum, in Regione Venetia et in Provincia Veronensi situm. Incolae *Leniacenses* appellantur.

## Insigne 

Fasciculus:Corona di comune.svg|*Municipium Italiae*

## Historia 
Athesis oppidum transit. Anno 1882 die 17 Septembris terribilis alluvio ex aggere ibi rupto totum Policinum inundavit.

## Clari cives 
* Franciscus Brusonus , humanista (circa 1465 - 1536),
* Ioannes Cotta , poeta (1480-1510)
* Antonius Salieri, compositor (1750- 1825).

## Fractiones, vici et loci in municipio 
### Fractiones 
Canove, Casette, Porto, San Pietro, San Vito, Terranegra, Torretta, Vangadizza, Vigo .

## Municipia finitima 
Angiari, Bergantino (RO), Bonavigo, Boschi Sant'Anna, Castelnovo Bariano (RO), Cerea, Minerbe, Terrazzo, Villa Bartolomea.

* Venetia (*regio*),
* Provincia Veronensis,
* Verona (*urbs*),
* Municipium Italiae.

## Nexus externi 
* Situs publicus

## Pinacotheca 

Imago:Map of comune of Legnago (province of Verona, region Veneto, Italy).svg|Collocatio finium municipii in Provincia Veronensi.

## Notae 
Categoria:Municipia in provincia Veronae
Ateste

thumb|Horti publici intra oppidum Atestis
**Ateste** seu **Adestum**

## Alia nomina 
Alia nomina sunt: *Ateste Colonia*

## Historia 
Ateste a Venetis conditum est. Clarum fuit oppidum Imperii Romani usque ad invasiones barbaricas, fortasse ab Attila destructum.

Humanistae Atestini saeculo 15 nomen Atestis ab Athesi duci dixerunt, quod antiqui numquam Athesim inter Ateste interientem scripserant. Vero evidens Athesis palaeoalveus est ex Bonavico (Italice: *Bonavigo*) effluens et inter Ateste interiens, at fortasse numquam alveus is princeps fuit.

Domus regnatrix Estenses a nomine urbis Italico appellati sunt.

## Clari cives 
* Gens estensis,

## Ecclesia Catholica Romana 
* Dioecesis Patavina,

## Fractiones, vici et loci in municipio 
### Fractiones 
* Desertum (*pars*), 
* *Motta*, 
* *Prà*, 
* *Schiavonia*.

## Municipia finitima 
''Baone, Carceri, Lozzo Atestino, Monselice, Ospedaletto Euganeo, Sant'Elena, Vighizzolo d'Este, Villa Estense*.

* Venetiam (*regio*),
* Provinciam Patavinam,
* Patavium (*urbs''),
* Urbes Italiae.

## Nexus externi 
* Situs publicus 

## Pinacotheca 

Fasciculus:Map of comune of Este (province of Padua, region Veneto, Italy).svg|Collocatio finium municipii in Provincia Patavina.
Imago:Este veduta.jpg|Despectus in urbem.

## Notae
David Dacko

[thumb|upright=1.5|David Dacko et [Isaac Ben Tzwi|Isaac Ben Zvi (sedentes) anno 1962 colloquuntur]]
**David Dacko** (natus die 24 Martii 1930 in oppido Bouchia Africae Aequinoctialis Francicae, hodie rei publicae Africae Mediae; mortuus in Yaoundé Cameroniae die 20 Novembris 2003), alumnus scholae normalis praeceptorum Brazzapolitanae, olim magister ludorum meruit. Bis Africae Mediae praeses fuit, ab anno 1960 usque ad diem 1 Ianuarii 1965 cum propter seditionem a consobrino eius Ioanne Bédel Bokassa ducta depositus est, et a die 20 Septembris 1979, postquam ipse Bokassa removerat, usque ad diem 20 Septembris 1981.

## Bibliographia 
* "David Dacko" in *Daily Telegraph* (22 Novembris 2003)
* "David Dacko, 73, Central African Leader" in *New York Times* (22 Novembris 2003)
* Andrew Meldrum, "David Dacko" in *The Guardian* (25 Novembris 2003)
* Jacques Serre, "Six ans de gouvernement Dacko (1960–1966)" in ''Revue française d'études politiques africaines'' vol. 117 (1975) pp. 73–104

Categoria:Politici rei publicae Africae Mediae
Categoria:Nati 1930
Categoria:Mortui 2003
Categoria:Duces civitatum
Categoria:Alumni Scholae Normalis Praeceptorum Brazzapolitanae
Andreas Kolingba

** Andreas**, vulgo *André* **Kolingba** (natus in Bangui die 12 Augusti 1935; mortuus die 7 Februarii 2010) fuit ab anno 1981 usque ad annum 1993 rei publicae Africae Mediae praeses.

## Nexus externi 
* *BBC* de conata seditione anno 2001, die 3 Iunii 2001 
* *Radio France Internationale*, Colloquium percontativum cum Andrea Kolingba, die 25 Novembris 2004 

Categoria:Politici rei publicae Africae Mediae
Categoria:Nati 1935
Categoria:Mortui 2010
Categoria:Duces civitatum
Categoria:Milites rei publicae Africae Mediae
Africa Aequinoctialis Francica

thumb|Terrae quae olim ad Africam Aequinoctialem Francicam pertinebant.
** Africa Aequinoctialis Francica** (Francogallice *Afrique Équatoriale Française*) fuit ab anno 1910 usque ad annum 1958 colonia Francica. Caput erat Brazzapolis. Colonia in quattuor partes divisa est:

*Gabon, hodie sub eodem nomine libera
**Moyen Congo*, hodie Res publica Congensis
**Chad* seu Tzadia
**Oubangui-Chari*, hodie Res publica Africae Mediae

## Notae 
  

Categoria:Imperium Francicum
Categoria:Historia Gabonis
Categoria:Historia rei publicae Congensis
Categoria:Historia Tzadiae
Categoria:Historia rei publicae Africae Mediae
Categoria:Condita 1910
Elias Doté

**Elias Doté** (natus Bangui in urbe anno 1947), alumnus universitatis Montispessulanensis II, agriculturae et rerum politicarum peritus, qui fuit a mense Iunio 2005 usque in Ianuarium 2008 primus minister rei publicae Africae Mediae sub praeside Francisco Bozizé, successore Faustino Archangelo Touadéra.

## Nexus externi 
* "Centrafrique: Elie Doté nommé Premier ministre" (14 Iunii 2005) apud *Xinhuanet*

Categoria:Politici rei publicae Africae Mediae
Categoria:Nati 1947
Categoria:Homines vivi
Categoria:Gubernatores civitatum
Categoria:Alumni Universitatis Montispessulani
Hadria

thumb|Facies Hadriae
**Hadria**  seu **Adria**  (alia nomina: *Hatria*) (Italiane et Venete: *Adria*, appellatio: ; Palaeograece: '** sive **')  est Urbs Italiae et municipium, circiter 19&thinsp;960 incolarum, in Regione Venetia, in Provincia Rodigiensi et in Policino historica ac geographica terra, situm. Urbani *Hadriani*

## Geographia 
* Policinum (*terra*),

## Historia 
Praeclara et antiquissima urbs ab Etruscis condita est saeculo 6 a.C.n., fortasse a Venetis antiquis saeculo 10 a.C.n. sive a Graecis saeculo 12 a.C.n. sine mora. Hadriaticum mare a Hadria appellatum dicitur. Portus per Imperii Romani tempora fuit, postea propter alluviones Padi et migrationes Hungarorum Hadria diruta est.

A Tartaro hodie transitur, incolae flumen *Canalbianco* (Latine: *Fossam Albam*) vocantes.

## Clari cives 
## Aedificia egregia 
* Ecclesia cathedralis S. Petri et Pauli.

## Ecclesia Catholica Romana 
Hadria cum Rodigio sedes episcopalis Ecclesiae Catholicae Romanae est. Nomen sedis episcopalis Dioecesis Adriensis-Rhodigiensis est.

## Fractiones, vici et loci in municipio 
### Fractiones 
''Baricetta, Bellombra, Bottrighe, Ca' Emo, Cavanella Po, Fasana, Mazzorno, Valliera*.

## Municipia finitima 
* Cavarzerum (VE),
* Ceregnanum,
* Corbula,
* Gabellum,
* Lauretum,
* Papoxia,
* Pettorazza,
* Talium Padi, 
* Venetium, 
* Villa Ducis,
* Villa Nova de Burzelli.

* Venetiam (*Regio*),
* Provinciam Rodigiensem,
* Policinum (*terra*),
* Rodigium (*urbs''),
* Urbes Italiae.

## Nexus externi 
* Situs publicus 

## Pinacotheca 

Fasciculus:Map of comune of Adria (province of Rovigo, region Veneto, Italy).svg|Collocatio finium municipii in Provincia Rodigiensi.
Imago:Duomoadria.jpg|Ecclesia cathedralis.

## Notae
Bibliotheca Latina (Fabricius)

***Bibliotheca Latina*** est opus bibliographicum et historicum de litteris Latinis Classicis, Latine scriptum a bibliothecario erudito Iohanne Alberto Fabricio et Hamburgi saeculo XVIII ineunte divulgatum.

## Editiones 
* 1697 1a ed.
* 1703 2a ed.
* 1708 3a ed.
* 1712 3a ed. cum supplemento
* 1712-1722 4a ed.

*  (formula pro citationibus huius operis)

## Nexus externi 
* Editio 1712 apud Google Books
* Editio apud Documenta Catholica Omnia

Categoria:Germaniae scripta
Categoria:Scripta 1697
Categoria:Scripta 1722
Categoria:Libri bibliographici
Categoria:Libri de litteris
Categoria:Litterae Latinae recentioris aevi
Ioannes Bédel Bokassa

**Ioannes Bédel Bokassa** (in oppido Bobangui natus die 22 Februarii 1921; in urbe Bangui die 3 Novembris 1996 mortuus) fuit a die 1 Ianuarii 1965, cum consobrinum Davidem Dacko removit, usque ad diem 20 Septembris 1979, cum ab ipso Davide Dacko depositus est, Reipublicae Africae Mediae praeses et postea imperator qui die 4 Decembris 1977 ipse coronatus fuit. Iuvenis in exercitu Francico militaverat.

## Nexus externus 
* Imperatoris multi liberi (*Des Kaisers viele Kinder*) apud zeit.de

Categoria:Duces civitatum
Categoria:Imperatores
Categoria:Milites rei publicae Africae Mediae
Categoria:Politici rei publicae Africae Mediae
Categoria:Milites Franciae
Felix Malloum

**Felix Malloum** (10 Septembris 1932 - 12 Iunii 2009) fuit Tzadiae praeses ab anno 1975 cum decessorem eius Franciscum Tombalbaye deposuit et necare fecit usque ad annum 1979. Postea usque ad annum 2002 exsul in Nigeria vixit.

## Nexus externus 
* Tzadiae: de Felicis Malloum morte

Categoria:Politici Tzadiae
Categoria:Nati 1932
Categoria:Mortui 2009
Categoria:Duces civitatum
Franciscus Tombalbaye

[thumb|Franciscus Tombalbaye circa annum [1970]]
**Franciscus Tombalbaye** (natus Bedayae die 15 Iunii 1918; necatus est inter seditionem N'Diamenae die 13 Aprilis 1975) fuit ab anno 1960 usque ad annum 1975 primus Tzadiae praeses.

## Nexus externus
* De Francisci Tombalbaye aetate , Lutetiae 1996 

Categoria:Politici Tzadiae
Categoria:Nati 1918
Categoria:Mortui 1975
Categoria:Duces civitatum
Categoria:Necati
Goukouni Oueddei

**Goukouni Oueddei** (natus anno 1944) fuit bis a die usque 23 Martii 1979 ad diem 29 Aprilis 1979 et a die 3 Septembris 1979 usque ad diem 7 Iunii 1982, cum a tunc defensionis ministro Hissène Habré depositus est, Tzadiae praeses.

## Nexus externus 
* De Idriss Déby apud answer.com

 

Categoria:Politici Tzadiae
Categoria:Nati 1944
Categoria:Homines vivi
Categoria:Duces civitatum
Lol Mahamat Choua

**Lol Mahamat Choua** aut ** Lol Mohammed Chawa** (1939-2019) fuit breviter  a die 29 Aprilis 1979 usque ad diem 21 Augusti 1979 Tzadiae praeses. Lol Mohammed Chawa, qui dicitur hodie comprehensus esse, etiam N'Diamenae praefectus urbis fuit.

## Nexus externus 
* De Lol Mahamat Choua apud answer.com

 

Categoria:Politici Tzadiae
Categoria:Nati 1939
Categoria:Mortui 2019
Categoria:Duces civitatum
Idriss Déby

[thumb|upright=1.5|[Ioannes Kerry et Idriss Déby anno 2014 picti]]
**Idriss Déby** (Arabice إدريس ديبي *Idrīs Daybī Itnū,* natus Berdobae iuxta Fadam die 18 Iunii 1952; mortuus die 20 Aprilis 2021), e gente Zaghawa ortus, miles et alumnus Instituti Aeronautici Amaury de la Grange iuxta Hazebrouck, fuit ab anno 1990 ad mortem Tzadiae praeses. Die 2 Decembris 1990, Francicis adiuvantibus, praesidem anteriorem Hissène Habré a potestate deposuerat.

## Notae 
## Bibliographia 
* Marcus Boni Teiga, "Idriss Déby Itno, président seigneur de guerre (Màj)" (9 Augusti 2011) apud *Slate Afrique*
* Charlotte Bozonnet, "Le président Idriss Déby veut faire du Tchad un acteur majeur en Afrique" in *Le Monde* (15 Aprilis 2013)
* Jean-Philippe Rémy, "Idriss Déby, jusqu'à la dernière balle" in *Le Monde* (19 Februarii 2008)
* François Soudan, "Tchad – Idriss Déby Itno : « J’ai trop longtemps prêché dans le désert »" in *Jeune Afrique* (23 Iulii 2012)
* Vava Tampa, "Idriss Déby obituary" in *The Guardian* (13 Maii 2021)

## Nexus externi 
Categoria:Alumni Instituti Aeronautici Amaury de la Grange
Categoria:Duces civitatum
Categoria:Politici Tzadiae
Categoria:Necati
Ernestus Reuter

[thumb|upright|[Pittacium cursuale Ernesto Reuter primo anno iubilaei mortis tempore dicatum]]
**Ernestus Reuter** (natus 29 Iulii 1889, mortuus 29 Septembris 1953 Berolini) fuit vir publicus Theodiscus factionis primo KPD, deinde SPD, et ab anno 1948 usque ad annum 1953 Berolini urbis praefectus.

## Iuventus 
Reuter post scholam finitam ab anno 1907 Marburgi et postea Monachii historiae, litteris Germanicis geographiaeque studebat.

## Vita publica 
Reuter anno 1912 ad factionem SPD accessit et magister domus victus sibi parabat. Sed praecipue orator socialis democraticus fuit. Anno 1914 Reuter miles conscriptus in Bello Orbis Terrarum I certavit, sauciatus est et a Russicis captus est. Post Revolutionem Octobris Russicam communista factus est. Postquam et in Germania eversio monarchiae coepit, Reuter in patriam revertebat et ad KPD facionem accessit. Sed anno 1922 e factione remotus est ab anno 1926 consiliarius Berolini factionis SPD electus est. Tum, die 29 Aprilis 1931 magister civium superior Magdeburgi creatus est. Anno 1932 Reuter legatus ad Dietam Imperii Germanici electus est et ad annum 1933 mansit. Eodem anno etiam legatus senatus provinciae Saxoniae Merseburgae elctus est. Ibi 30 Maii 1933 cum aliis legatis a Nazistis acriter caesus est. 8 Iunii 1933 - 15 Ianuarii 1934 in carcere retentus est. Anno 1935 in Turciam in exilium iit et ibi consiliarius administrationis Turcicae laboravit. Anno 1946 in Germaniam revertebat et iterum consiliarius Berolini suffragiis SPD electus est. Contra consociationem cum KPD ad novam factionem SED certavit, quamquam huic rei Unio Sovietica favebat. Anno 1947 SED invita magister civium Berolini electus est. Sed non prius quam 1948 magistratum inire potuit, postquam administrato Berolini divisa est. Tenebat officium ad mortem anno 1953. Anno 1948 in Consilium Parlamentaricum electus est, quod novam Legem Fundamentalem Germaniae componere debuit.

## Nexus externus 
* 
* Biographia in libris legatorum Dietae Imperii (lingua Theodisca)

Categoria:Alumni Universitatis Marburgensis
Categoria:Alumni Universitatis Monacensis
Categoria:Participes primi belli mundani
Categoria:Magistri civium superiores Magdeburgi
Categoria:Legati Dietae Imperii Germaniae (Res publica Vimariana)
Categoria:Legati Consilii Parlamentarici Germaniae (1948)
Categoria:Magistri civium superiores Berolini
Moundou

thumb|200 px|Urbis signum

**Moundou** est Tzadiae urbs circiter 138000 incolarum (anno 2006), prima quod ad res oeconomicas et secunda quod ad incolas pertinet. Urbs in parte ad meridiem versus Tzadiae sita est.
## Notae 

Categoria:Urbes Tzadiae
Mahamat-Saleh Haroun

**Mahamat-Saleh Haroun** (natus in *Abéché* iuxta N'Diamenam anno 1961) est moderator cinematographicus, pellicularum factor et scriptor mythistoriarum pro pelliculis Tzadiae, qui tamen ab anno 1981 in Francia vivit.

## Nexus externus 
* 

Categoria:Incolae Tzadiae
Categoria:Nati 1961
Categoria:Homines vivi
Categoria:Moderatores cinematographici Franciae
Abéché

thumb|Abéché mercatus

**Abéché** est Tzadiae urbs quarta quod ad incolas (55 828 anno 1993) pertinet.

## Nexus externi
*Institutum Universitarium Scientiae et techinicae in Abéché

Categoria:Urbes Tzadiae
Lacus Ounianga

**Lacus Ounianga** sunt lacuum greges tres Tzadiae, in Sahara sub montes Tibestinos siti. In deseto medio aquis subterraneis aluntur nec salsi sunt praeter unum, in quem aqua reliquorum per thinia pervenit. 

Hi sunt lacus:

* lacus Yoa maximus quod ad superficiem pertinet;
* Katam minimus, cuius aquae propter algam spirulinam platensem partialiter virides apparunt.
* lacus appellati Motro 
* lacus qui dicuntur Ounianga Sérir 

## Pinacotheca 

Fasciculus:Lac_yoa1.jpg|Lacus Yoa
Fasciculus:Lac_Yoa2.jpg|Lacus Yoa
Fasciculus:Lac_Katam.jpg|Lacus Katam
Fasciculus:Ounianga_Serir.jpg|Lacus Ounianga Sérir

## Nexus externi
Categoria:Lacus Tzadiae
Categoria:Patrimonium totius mundi
Categoria:Systemata fluviorum endorrheica
Tibesti

[200px|right|thumb|Despectus in Tibesti et culmen Emi Koussi e [Statio Spatialis Internationalis |Statione Spatiali Internationali]]

**Tibesti** sunt complures montes igniferi coniuncti Tzadiae et partis ad meridiem versus Libyae. Maximum Tibesti culmen, quod appellatur Emi Koussi, 3415 metra altus est. Lacus Ounianga prope ad Tibesti siti sunt.

## Nexus externi
* Tibesti
* De Tibesti cum imaginibus
* WWF de Tibesti provincia
* Imagines

Categoria:Montes igniferi
Categoria:Montes Tzadiae
Categoria:Montes Libyae
Categoria:Regiones Africae
Categoria:Sahara
Naphthali Herz Imber

thumb|Naphtali Herz Imber
**Naphthali Herz Imber** (Hebraice נפתלי הרץ אימבר, Iudaeogermanice נפתלי הערץ אימבער, Ucrainice Нафталі Герць Імбер, notus etiam nomine **Naphtali Tzvi Imber**, **Naphtali Zvi Imber**, **Naphtali Hertz Imber** vel **Naphtali Hirsch Imber**, natus 1856 Zloczow, Galicia, Imperium Austro-Hungaricum; – mortuus die 8 Octobris 1909 Novi Eboraci) fuit poeta Iudaeus saecularis atque Sionista, cuius carmen nomine *Hatikvah* (Latine: *Spes*) hymnus nationalis Rei Publicae Israel est.

Naphthali in oppido Złoczów (nunc Zolochiv, Ucraina) Galiciae natus est. Puer decem annorum versus componere coepit, et aliquanto post ab Imperatore Francisco Iosepho insigni laudis ornatus est pro carmine, quo centennarium Bucovinae Imperio Austriaco annexae celebravit. Adhuc iuvenis in Hungariam, Romaniam atque Serbiam profectus est.

Anno 1882 Imber in Palaestinam iit, ut ibi amanuensis munere fungeretur apud dominum Laurentium Oliphant (1829–1888). Quattuor annis post poematum librum eius primum edidit, cui erat nomen ברקאי *Barkai* (Latine, *Stella matutina*). Quae inter carmina fuit etiam *Tikvateinu* (Latine, *Spes nostra*), anno 1877 in *Iaşi* (Romania) scriptum, quod hymnus Sionismi et deinde - nomine *Hatikvah* - civitatis Israel factum est.

Anno 1887 in Europam reversus Londini aevum egit. Dein iter fecit in Indiam et tandem  anno 1892 Civitates Foederatas Americas petivit. "Erraticus homo, bibulus et poeta Iudaeus" dictus ipse Heben et Bacchum praedilectos sibi omnium deorum esse confessus est. Idem Omar Khayyam in linguam Hebraicam vertit. Diuturno alcoholismo affectus anno 1909 Novi Eboraci mortuus et sepultus est. Anno 1983 ossa Hierosolymam translata sunt.

## Nota 
## Nexus externi 
* *Hymnus Rei Publicae Israel*, Hic audiri potest hymnus, cuius carmen Naphthali Herz Imber composuerat

Categoria:Auctores Hebraici
Categoria:Iudaei
Categoria:Poetae Austriae
Categoria:Sionistae
Categoria:Scriptores Austriae
Bellum mille dierum

**Bellum mille dierum** fuit bellum qui Rempublicam Columbianam (quae eo tempore etiam hodiernam Rempublicam Panamam includebat) flagellavit ab anno 1899 ad annum 1902 inter factiones conservativas, a Manuele Antonio Sanclemente (principe Reipublicae) ductas, et liberales. 

Casus belli fuit Constitutionis anni 1863 mutatio, quae medium regiminis modum instauraverat, et quam factio conservativa ad modum foederativum ducere volebat. Liberales, qui adversi mutationem istam erant, armis responderunt.

Magna belli proelia fuerunt Proelium Peralonsi (1899) atque Proelium Rionegri (1900).

Adversarii foedus pacis iecerunt anno 1902 super *Visconsia,* maritima exercitus Civitatum Foederatarum Americae navi.

Categoria:Bella
Categoria:Columbia
Categoria:Panama
Hissène Habré

**Hissène Habré** (natus anno 1942; mortuus anno 2021) fuit politicus Tzadiae. Inter ferocem dictaturam eius putatur circiter 40&nbsp;000 hominum necatos fuisse.

Alumnus est Scholae Transmarinae et Instituti Scientiarum Politicarum Lutetiae in urbe. Minister a munitione meruit, praeside Goukouni Oueddei, qui e potestate anno 1982 deiecit. Ipse deinde praeses factus est a quo officio anno 1990 depositus est. Postea exsul Dakar in urbe habitabat, ubi anno 2016 propter crimina inhumana damnatus est.

## Notae 
## Bibliographia 
* Celeste Hicks, "Former Chad dictator's war crimes trial opens in Senegal" in *The Guardian* (20 Iulii 2015)
* Ruth Maclean, "Chad's Hissène Habré found guilty of crimes against humanity" in *The Guardian* (30 Maii 2016)

## Nexus externi 
* Situs privatus (archivum)
* De Hissène Habré apud paginam interretialis societatis Helveticae TRIAL

Categoria:Politici Tzadiae
Categoria:Duces civitatum
Categoria:Gubernatores civitatum
Categoria:Alumni Scholae Colonialis et Transmarinae
Categoria:Alumni Instituti Scientiarum Politicarum Parisiensis
Categoria:Incolae urbis Dakar
Renatus de Possel

**Lucianus Alexander Carolus Renatus de Possel** (natus Massiliae die 7 Februarii 1905; mortuus est Lutetiae anno 1974) fuit mathematicus et informaticae peritus Francicus qui systema opticae recognitionis littararum invensit.

## Nexus externus 
* De Renato de Possel apud Mc Tutor
* Biographia apud St-Andrews.

Categoria:Mathematici Franciae
Categoria:Socii Academiae Scientiarum Francicae
Categoria:Praemia Nobeliana
Gualterius Wallmann

thumb|right|Gualterius Wallmann anno 1989
**Gualterius Wallmann** (natus 24 Septembris 1932 Ulysseae, mortuus die 21 Septembris 2013 Francofurti ad Moenum) vir publicus Germaniae et sodalis Christianae Democraticae Unionis Germaniae est.

## Munus 
Post scholam anno 1952 finitam Wallmann Marburgi iurisprudentiae et rebus publicis studebat. Anno 1965 doctor iurisprudentiae promotus est. Ab anno 1967 iudex Cassalae Giessae aliisque locis laborabat.

## Cursus honorum 
Anno 1961 Wallmann sodalis CDU factus est atque annis 1966 - 1972 legatus senatus terrae Hassiae fuit. Anno 1972 legatus in Dietam Foederalem Germaniae missus est et in hoc officio mansit ad annum 1977, cum novus magister civium superior Francofurti ad Moenum electus est. Hunc magistratum reliquit anno 1986, ut primus Administer Foederalis Oecologiae fieret. Helimutus Kohl eum nominaverat, postquam calamitate Officina Atomica Chernobylis destructa est. Ab Ianuario ad usque Aprilem 1987 etiam iterum legatus dietae foederalis fuit. 14 Aprilis 1987 autem factio sua electionem Hassiae vicit atque Wallmann, qui iam ab anno 1982 praeses CDU Hassiae fuerat, primus suae factionis praeses ministrorum huius terrae foederalis electus est. Sed electionem anni 1991 perdidit atque 5 Aprilis Ioannes Eichel (SPD) eius successor creatus est.

## Nexus externi 
* Curriculum vitae in pagina factionis CDU Hassiae

Categoria:Alumni Universitatis Marburgensis
Categoria:Legati Diaetae foederalis Germaniae
Categoria:Administri Foederales Oecologiae
Categoria:Praesides ministrorum Hassiae
Categoria:Praesides Consilii Foederalis Germaniae
Categoria:Iudices Germaniae
Calceus

[thumb|Varii calcei in [Museum Nordicum|Museo Nordico Holmiae expositi]]
**Calceus** est tegimen quod pedem a solo et frigore protegit; etiam ornamentum esse potest.

## Pinacotheca 

Fasciculus:ReebokPrincesswhite2.jpg|Genus calceorum modernorum, hoc feminis.
Fasciculus:Calceus.jpg|Calceus magistrati Romani. Sepulchrum in Paesto.
Fasciculus:Chalcolithic leather shoe from Areni-1 cave.jpg|*Calceolus speluncae Areni 1*, veterrimus calceus coriaceus notus, circa 5500 anni aetate, in Spelunca Areni 1 in *Areni* pago inventus.

* Aspersus calceorum
* Solea
* Unguen calceorum

## Nexus externi 
Categoria:Vestimenta
Civitas (discretiva)

*Civitas, quaecumque communitas politica quae proprium ius et regimen habeat.
*Civitas sui iuris, appellatur civitas cui sit efficax suae regionis geographicae dominatus.
*Civitas (ius civium): condicio vel privilegia vel iura civis Romae antiquae; e quo: civium aliarum terrarum aliorumque saeculorum.
*Communitas vel municipium vel conventus civium Romae antiquae; e quo: quorumvis hominum qui sub eisdem legibus in aliis terris vixerint vel vivant.
*Civitas (pagus), ut provincia, rei publicae regimen, regnum, imperium, regio, patria.
*Oppidum, urbs, etiam Roma ipsa, urbs et caput Italiae, qui sensus verbi civitatis est rarus et post-Augustanus (nec apud Caesarem nec apud Ciceronem).
Spaceballs

***Spaceballs*** ('Globi Caelestes') est pellicula comica (anni 1987) a Mel Brooks facta. Est cavillatio pellicularum utopicarum aliarum ut Star Wars, ut pellicula maximi momenti cavillationis istius proferatur.

## Argumentum 
Mundus *Globi Caelestes* deficit aere. Consilio imperatoris eius *Scroob*is, *Druidia*, qui mundus alius est, cogatur - filia regis *Vespa* et roboto *Dotti* femineo eius raptis - pati aera Druidicum machina ingenti sugi, ut in *Globos Caelestes* transferatur. Rex Druidiae munus filiae servandae nautae caelesti ebrioso, *Lone Starr*, eiusque amico *Valdi*, qui est "honis" (Anglice *mawg*; Theodisce *Möter* - id est nomen fictum generis, quod speciem et **ho**minis et ca**nis** habet) mandat. Is munus accipit, quod feneravit magnam copiam pecuniae apud mafiosum *Pizzam illum Hutt* (Anglice *Pizza the Hutt*; Theodisce *Pizza-Mampf*), qui eam nunc reposcit. Filia regis absurdo modo servata tamen Loni Starro fuga non contingit, ut ei mundo vasto appellendum sit. Auxiliantibus homunculis vix servati Lone Starr, Vespa, Dotti, Valdique *Yoghurt*em, virum parvum viridemque, obviam fiunt, qui sapiens esse dicitur et Lone Starr potestatem "Suci" docet, ut iste hostem *Principem Galeaculam* (Anglice *Lord Dark Helmet*; Theodisce *Lord Helmchen*) vincere possit.

## Nexus externi 
* 

Categoria:Pelliculae comoedicae
Categoria:Pelliculae utopicae
Categoria:Pelliculae 1987
Categoria:Pelliculae Civitatum Foederatarum
Petrus Burmannus

**Petrus Burmannus** (natus Traiecti ad Rhenum 1668; mortuus die 31 Martii 1741; interdum **senior** dictus, quo verbo a nepote distinguitur) fuit philologus et bibliothecarius.

Fuit alumnus Universitatis Ultraiectinae ubi philologiae Latinae praecipue studuit, magistris Ioanne Georgio Graevio aliisque; breviter Lugduni Batavorum philosophiam linguamque Graecam persecutus est professore Iacobo Gronovio. Anno 1696 professor artis rhetoricae et historiae Ultraiecti factus est, moxque et philologiae Graecae; sed anno 1715, successor Perizonii, cathedram historiae linguaeque Graecae et artis rhetoricae apud Academiam Lugduno-Batavam nactus est. Ab anno 1724 bibliothecae eiusdem academiae director fuit. Hodie autem ob editiones auctorum Latinorum cum variorum eruditorum commentariis munitas praeclarus est. In editione utilissima librorum *Satyricon* Petronii Arbitri supplementa nuper a Francisco Nodot in textu inserta falsa esse satis monstravit. 

## Opera 
### Monographiae 
* *De vectigalibus populi Romani* (1694)
* *Somnium sive iter in Arcadiam novam*. (1710; 1712; 1740)
* *Antiquitatum Romanarum brevis descriptio* (1711)
* (post I. G. Graevium) *Thesaurus Antiquitatum et Historiarum Italiae* (1704-1725)
* (ed. Petrus Burmannus Secundus) *Poemata* (1745)

### Editiones 
* Phaedrus (1698; 1718; 1727)
* Horatius (1699)
* Valerius Flaccus, *Argonautica* (1702)
* Petronius Arbiter, *Satyrica* (1709; 2a editio 1743)   (Ed. 2a vol. 2 apud archive.org)
* Velleius Paterculus (1719)
* Quintilianus (1720)
* Iustinus (1722)
* *Sylloge epistolarum a viris illustribus scriptarum*. 5 voll. (1724-1727)
* Georgius Buchanan. 2 voll. (1725)
* Ovidius, *Opera omnia*. 4 voll. (1727)
* *Poetae Latini minores*. 2 voll. (1731)
* Suetonius, *De vita Caesarum* (1736)
* Lucanus, *Pharsalia* (1740)

## Bibliographia 
* Samuel Johnson, necrologia Burmanni in ''Gentleman's Magazine* (Apr. 1742)
* Herbert Jaumann, *Handbuch Gelehrtenkultur der Frühen Neuzeit'' vol. 1 (2004) pp. 146-147 textus incompletus

## Nexus externi 
Categoria:Nati 1668
Categoria:Mortui 1741
Categoria:Philologi Nederlandiae
Categoria:Recensores
Categoria:Bibliothecarii Academiae Lugduno-Batavae
Categoria:Auctores Latini recentiores
Categoria:Professores Universitatis Ultraiectinae
Categoria:Professores Academiae Lugduno-Batavae
Surditas

[thumb|[Auris humanae sectionis adumbratio partes monstrans, quae perditae aut impeditae **surditatem** producunt]]
thumb|Symbolum internationale **surditatis**

**Surditas** vel **debilitas auditoria** vel **debilitas auditus** est morbus ac condicio corporis, ob quam auditus seu partim seu totaliter impeditur. Homines et alia animalia, quae surditate laborant, aliquas sonorum frequentias, quae a membris earundem specierum usitate audiri possunt, omnino aut partim invenire vel sentire non possunt.

Soni undae amplitudine et frequentia inter se discrepant. Amplitudo est maximum pressionis incrementum undae; frequentia est crebritas undarum in tempore. Amissio facultatis frequentias quasdam decernendi, vel sonos amplitudine demissa decernendi, est surditas.

Surditatem efficiunt defectus genetici, strepitus altae amplitudinis, et varii morbi sicut morbillus, meningitis, morbi rheumatici, parotitis epidemica, presbyacusis, SIDA, chlamydiae, syphilis, et otosclerosis.

Communicant homines surdi per litteras scriptas, per linguam digitorum, vel per loquendum, sed inter se non loquuntur. Surdi praelinguales saepe et muti sunt, sed linguarum gesticulatoriarum causa negant se mutos esse.  Est cultura surditatis inter homines, qui eandem linguam digitorum habent; Universitas Gallaudet, Vasingtoniae, hanc culturam fovet.

## Notae 

## Bibliographia 
* United States Environmental Protection Agency 2 Aprilis 1974

*Aphasiologia
*Dies mundialis auditionis
*Cultura surdorum
*Instrumentum auditorium
*Mutitas

## Nexus externi 
* "American Hearing Research Foundation," apud situm american-hearing.org
* "Australian Federation of Deaf Societies," apud situm afds.org.au
* GeneReviews/NCBI/NIH/UW "Deafness and Hereditary Hearing Loss Overview," apud situm ncbi.nlm.nih.gov
* "Hearing Loss Association of America," apud situm hearingloss.org
* "Directgov disabled people," apud situm direct.gov.uk
* "International Federation of Hard Of Hearing Young People," apud situm ifhohyp.org
* "National Association of the Deaf," apud situm nad.org
* "NIOSH Power Tools Database," apud situm cdc.gov
* "NIOSH Hearing Loss Prevention Strategic Goals, apud situm cdc.gov
* "Specialist Library for ENT and Audiology," apud situm library.nhs.uk
* "Stop CMV—The CMV Action Network," apud situm stopcmv.com
* "World Health Organization fact sheet on deafness and hearing impairment," apud situm who.int

Categoria:Medicina
Categoria:Auditus
Categoria:Auris
Categoria:Surditas
Categoria:Communicatio
Emi Koussi

[200px|right|thumb|Despectus in Emi Koussi e [Statio Spatialis Internationalis |Statione Spatiali Internationali]]

**Emi Koussi** est mons ignifer  3415 metra altus est et ergo maximus Tibesti et deserti Saharae montium 

## Nexus externi
Categoria:Montes Tzadiae
Categoria:Montes igniferi
Categoria:Sahara
Tandja Mamadou

[thumb|Tandja Mamadou cum [Georgius W. Bush|Georgio W. Bush mense Iunio 2005]]

**Tandja Mamadou** (natus anno 1938; mortuus die 24 Novembris 2020) fuit rerum politicarum peritus et ab anno 1999 ad annum 2010 rei publicae Nigritanae praeses. Demissus est ab subitanea rerum conversione a Salou Dijbo.

## Nexus externi 
Categoria:Duces civitatum
Categoria:Incolae rei publicae Nigritanae
Daouda Malam Wanké

**Daouda Malam Wanké** (natus in Yellou anno 1954 aut 1946; mortuus est in Niamey die 15 Septembris 2004) Centurio Maior, fuit breviter anno 1999 Niger praeses postquam decessorem suum Ibrahim Baré Maïnassara deposuit usque ad electionem successoris Tandja Mamadou in petitionibus democraticis.

Categoria:Milites rei publicae Nigritanae
Categoria:Nati saeculo 20
Categoria:Mortui 2004
Categoria:Duces civitatum
Categoria:Politici rei publicae Nigritanae
Ibraimus Baré Maïnassara

**Ibraimus Baré Maïnassara** (natus die 9 Maii 1949; mortuus est die 9 Aprilis 1999) , Centurio, fuit Niger praeses ab anno 1996 cum decessorem suum Mahamane Ousmane removit usque ad annum 1999 cum ipse a seditione depositus et necatus est.

## Nexus externi 
Categoria:Politici rei publicae Nigritanae
Categoria:Nati 1949
Categoria:Mortui 2004
Categoria:Duces civitatum
Categoria:Milites rei publicae Nigritanae
Categoria:Necati
Mahamane Ousmane

[thumb|Praesides Africani tres anno 2005 picti: [Antonius Mascarenhas Monteiro Capitis Viridis (ad fundum imaginis), Ketumile Masire Botsuanae, Mahamane Ousmane Nigritaniae]]
**Mahamane Ousmane** (natus in Zinder die 20 Ianuarii 1950) fuit ab anno 1993 usque ad annum 1996 Niger praeses.

## Nexus externus 
* Brevis biographia apud *Afrique Express*, mense Ianuario 1996 

Categoria:Politici rei publicae Nigritanae
Categoria:Nati 1950
Categoria:Homines vivi
Categoria:Duces civitatum
Ali Saibou

thumb|Ali Saibou.
**Ali Saibou** (natus Dingajibandae in Ouallam anno 1940; mortuus Niamey die 31 Octobris 2011) fuit ab anno 1987 usque ad annum 1993 Niger praeses.

## Nexus externi 
* *Radio France Internationale*, "Au Niger, la mort de l'ancien président Ali Saïbou (1 Novembris 2011) .

Categoria:Duces civitatum
Categoria:Incolae rei publicae Nigritanae
Seyni Kountché

**Seyni Kountché** (natus in *Fandou* die 1 Iulii 1931; mortuus est propter cerebri cancrum Lutetiae die 10 Novembris 1987) fuit ab anno 1974 usque ad mortem Niger praeses.

Categoria:Incolae rei publicae Nigritanae
Categoria:Nati 1931
Categoria:Mortui 1974
Categoria:Duces civitatum
Universitas Rheno-Traiectina

**Universitas Rheno-Traiectina** sive **Ultraiectina**, condita Ultraiecti die 26 Martii 1636, temporibus nostris est maxima Nederlandiae universitas publica studiorum.

## Notae 
## Nexus externi 
* Situs officialis

!
Categoria:Constituta 1636
Bibliotheca Academiae Lugduno-Batavae

[thumb|[Bibliotheca anno 1610 (Woudanus, *Stedeboeck der Nederlanden*, Amstelodami 1649).]]
[thumb|*Nomenclator* vel catalogus bibliothecae anno [1595 editus]]
[thumb|[Ianus Dousa, primus bibliothecarius]]
**Bibliotheca Academiae Lugduno-Batavae**, anno 1587 condita, est bibliotheca universitatis seu academiae Lugduno-Batavae in urbe Lugduno Batavorum sitae. Tenet circiter 3&thinsp;500&thinsp;000 voluminum, 500&thinsp;000 fasciculorum digitalium, 20&thinsp;000 periodicorum hodie continuantium, 60&thinsp;000 librorum manu scriptos, tot Occidentales quot orientales.

## Bibliothecarii
Bibliothecam ab anno conditionis quinque et viginti bibliothecarii direxerunt, scilicet:
*Ianus Dousa (1585–1593)
*Ianus Dousa filius (1593–1596)
*Paulus Merula (1597–1607)
*Daniel Heinsius (1607–1655)
*Antonius Thysius (1655–1665)
*Ioannes Fredericus Gronovius (1665–1671)
*Fredericus Spanheim (1672–1701)
*Wolfendus Senguerdus(1701–1724)
*Petrus Burmannus (1724–1741)
*David van Royen (1741)
*Abraham Gronovius (1741–1775)
*David Ruhnkenius (1775–1798)
*Daniel Wyttenbach (1798–1820)
*Iohannes van Voorst (1820–1833)
*Iacobus Geel (1833–1858)
*Gulielmus Gerogius Pluygers (1859–1879)
*Gulielmus Nicolaus du Rieu (1880–1897)
*Scato Gocko de Vries (1897–1924)
*Fredericus Casparus Wieder(1924–1938)
*Tietse Petrus Sevensma (1938–1947)
*Antonius Hubertus Maria Cornelius Kessen (1947–1961)
*Iohannes Remmet de Groot (1961–1983)
*Iacobus van Gent (1983–1993)
*Paulus Gerretsen (1994–2004)
*Curtius de Belder (2005– )

## Sedes bibliothecae
thumb|Acad. Lugd. Bat. Bibl.
*1587-1595: Academiegebouw, Rapenburg 73 
*1595-1983: Faliede Bagijnkerk, Rapenburg 70
*1983-: Witte Singel 27

 
Fasciculus:Gewelven kamer - Leiden - 20135437 - RCE.jpg|Rapenburg 73, locatio 1587-1593 
Fasciculus:Leiden_1610.jpg|Rapenburg 73 (1610) Woudanus in *Stedeboeck der Nederlanden*, Amsterdam: Willem Blaeu, 1649.
Fasciculus:Leiden_1694.jpg|Rapenburg 70 (1694)  La nouvelle bibliothèque, in ''Les delices de Leide, une des célèbres villes de l'Europe*, Leiden: P. van der Aa, 1712
Fasciculus:Goedeljee University Library.jpg|Rapenburg 70 (anno 1890) 
Fasciculus:Gevels - Leiden - 20137291 - RCE.jpg|Rapenburg 70 (anno 1963) 
Fasciculus:Leiden-Universiteitsbibliotheek.jpg|Witte Singel 27 (anno 2006) 

## Notae

## Bibliographia
*Berkvens-Stevelinck, Christiane. 2001. *Magna commoditas: geschiedenis van de Leidse universiteitsbibliotheek 1575-2000*. Leiden: Primavera Pers. ISBN 9074310710.
*Berkvens-Stevelinck, Christiane. 2004. *Magna commoditas: a history of Leiden University Library, 1575-2005*. Leiden : Primavera Pers. ISBN 9059970055.
*Berkvens-Stevelinck, Christiane. 2012 *Magna commoditas: Leiden university's great asset, 425 years library collections and services.'' Liber retractatus. Amsterdam, Leiden University Press. ISBN 9789087281656.

## Nexus externi
*Situs publicus
*Bibliotheca digitalis
*Collectiones speciales
*Repositorium digitale
*Institutum Scaliger
*Forma Lugduni Batavorum
*Imagines apud Flickr

Categoria:Constituta 1587
!
Lugdunum Batavorum
Categoria:Lugdunum Batavorum
God zij met ons Suriname

***God zij met ons Suriname*** sive ***Opo kondreman*** est hymnus nationalis Surinamiae. Cantatur in duabus linguis publicis: Batava et Surinamiense.

Hymnum composuit anno 1876, Iohannes Corstianus De Puy vir musicus; verba in linguam Batavam convertit Cornelius Atses Hoekstra anno 1898, in linguam Surinamiensem *(Sranan Tongo)* Henricus Fraz Ziel.

## Batavice 
God zij met ons Suriname 
Hij verheff'ons heerlijk land 
Hoe wij hier ook samen kwamen 
Aan zijn grond zijn wij verpand 
Werkend houden w'in gedachten 
Recht en waarheid maken vrij 
Al wat goed is te betrachten 
Dat geeft aan ons land waardij 

## Surinamiense 
Opo, kondreman un opo! 
Sranangron e kari un. 
Wans ope tata komopo 
Wi mu seti kondre bun. 
Stre def stre, wi no sa frede. 
Gado de wi fesiman. 
Heri libi, te na dede 
Wi sa feti, gi Sranan!

Categoria:Hymni nationales
Categoria:Surinamia
Categoria:Scripta 1876
Lucius et Lucia

[thumb|[Statua.]]
**Lucius et Lucia** (Nederlandice *Siske en Wiske*) est series librorum nubeculatorum a Gulielmo Vandersteen designata, qui ab anno 1945 ad annum 1970 primos libros scripsit et pinxit. Primo libri lingua Flandrica sunt scripti, mox lingua Batava. Deinde series in variis linguis verta est. Exempli gratia in Francogallicis (series nominatur *Bob et Bobette* vel in Anglicis (*Spike and Suzy* in Britannia Maiore, *Willy and Wanda* in America). Nostra autem lingua duo libri tantum, titulis *De secreto gladiatorum* et *De larva Hispana*, exstant.

Lucius et Lucia sunt personae eponymi. Haec est puella, ille puer et amicus. In libris Latine vertis, nomen amici cuiusdam amborum est Lambiorix; in plerisque autem aliis videntur Sidonia nutricula Lucii Luciaeque, vir fortissimus Hieronymus et vir sapientissimus Barabas.

Mense Aprilis 2024 sunt 323 libri in hac serie. Post Gulielmo Vandersteen, scriptores sunt Paul Geerts (1972-2001) et Peter Van Gucht (post 2005) et pictores sunt Paul Geerts (1972-2001), Marc Verhaegen (2002-2005), Eugeen Goossens (1965-1990)et Luc Morjaeu (post 2005)

Categoria:Libri picti
Categoria:Libri pueriles
Categoria:Litterae Nederlandicae
Hamani Diori

**Hamani Diori** (e gente Djerma natus in urbe Soudouré die 6 Iunii 1916; Rabati mortuus exsul die 23 Aprilis 1989) fuit primus Nigritaniae praeses ab anno 1960 usque ad 1974, quo anno seditione summotus est.

## Nexus externi 
* Brevis biographia apud *Creation of the OAU* 
* Dioris imago apud paginam *Commission Nationale pour la Francophonie* 

Categoria:Politici rei publicae Nigritanae
Categoria:Duces civitatum
Categoria:Ministri rerum externarum
Mano Dayak

[thumb|250px|right|Mano Dayak inter [Lutetia-Algeria-Dakar die 3 Ianuarii 1986]]
**Mano Dayak** (natus gente *Touareg* anno 1949; mortuus est in sinistro casu aeroplani die 15 Decembris 1995) fuit clarus Nigeri politicorum peritus, gentis suae defensor et scriptor.

## Lege etiam 
* Mano Dayak, Michael Stührenberg, Jérôme Strazzulla, *Touareg, la Tragédie*, Lattès, 1992 2709611546
* Mano Dayak et Louis Valentin, *Je suis né avec du Sable dans les Yeux*, Fixot, 1999 2876452138

## Nexus externi 
* De Mano Dayak
* Mano Dayak crux

Categoria:Politici rei publicae Nigritanae
Categoria:Scriptores rei publicae Nigritanae
Categoria:Auctores Francogallici
Categoria:Nati 1949
Categoria:Mortui 1995
Ioannes Fredericus Gronovius

**Ioannis Friderici Gronovii** (*Johann Friedrich Gronow*; natus Hamburgi die 8 Septembris 1611; mortuus in urbe Lugduno Batavorum die 28 Decembris 1671) fuit philologus, criticus textus et bibliothecarius Academiae Lugduno-Batavae.

Gronovius fuit ab anno 1643 professor artis rhetoricae et historiae apud Scholam Latinam Daventriae; postea ab anno 1658 professor Graecitatis apud Academiam Lugduno-Batavam; ultimo ab anno 1665 bibliothecarius eiusdem academiae. 

Recensiones edidit operum Latinorum nonnullorum, inter quae Statii, Plauti, Livii, Taciti, A. Gellii, necnon  *Tragoedias* Senecae minoris). Auctor fuit *Commentarii de sestertiis* (1643) et *Observationum* textualium; editor libri Hugonis Grotii *De iure belli et pacis* (1660). Fuit pater Iacobi Gronovii philologi.

## Bibliographia 
* J. A. Eckstein, "Gronovius, Johann Friedrich" in J. S. Ersch, J. G. Gruber, edd., *Allgemeine Encyclopädie der Wissenschaften und Künste* (1813-1889) 
* J. E. Sandys, *History of Classical Scholarship* (1908) vol. 2
* "Gronovius, Johann Friedrich" in *Encyclopaedia Britannica* (1911)  

## Nexus externi
* Gronovii notae ad Herodotum cum versione Latina Laurentii Vallae

Categoria:Nati 1611
Categoria:Mortui 1671
Categoria:Auctores Latini recentiores
Categoria:Philologi Germaniae
Categoria:Philologi Nederlandiae
Categoria:Magistri
Categoria:Professores Academiae Lugduno-Batavae
Categoria:Bibliothecarii Academiae Lugduno-Batavae
Holger Börner

thumb|Holger Börner anno 1978
**Holger Börner** (natus 7 Februarii 1931 Cassalae, mortuus 2 Augusti 2006 eodem loco) vir publicus Germaniae et sodalis SPD erat.

## Munus 
Post scholam finitam Börner tirocinium concreto firmando absolvit atque breve post tempus praefectus collegii opicficum factus est.

## Cursus honorum 
Anno 1948 Börner sodalis SPD factus est, anno 1950 cum aliis suae factioni Cassalae praefuit. Annis 1957 - 1976 Börner legatus Dietae Foederalis Germaniae erat. Annis 1967 - 1972 secretarius statalis in Administerio Foederali Commeatus et Aedificiorum erat. Annis 1972 - 1976 Gulielmo Brandt duce procurator suae factionis Germaniae fuit. 3 Octobris 1976 factione (FDP) adiuvante praeses ministrorum Hassiae successor Alberti Osswald electus est, ab anno 1977 etiam praeses suae factionis in Hassia erat. Post electionem anni 1982 maioritatem legatorum in senatu terrae amisit, quod legati FDP non iam electi sunt. Post electionem novam Septembris 1983 Börner coalitionem cum Viridibus constituit, quamquam suffragiorum certamine is se facturum negaverat. Primus Viridis Iosephus Fischer administer factus est: In Hassia oecologiam adminsitrabat. Mense Aprili anni 1987 coalitio dissoluta est atque nova electio habita. Börner tum candidatus non iam erat. SPD electionem amisit et Gualterius Wallmann successor eius creatus est.

## Nexus externi 
* Curriculum vitae in pagina *Instituti Fridericus Ebert* (Lingua Theodisca)
* Curriculum vitae in pagina Praesidis ministrorum Hassiae (Lingua Theodisca)

Categoria:Nati 1931
Categoria:Legati Diaetae foederalis Germaniae
Categoria:Praesides ministrorum Hassiae
Categoria:Praesides Consilii Foederalis Germaniae
Categoria:Mortui 2006
Zinder

**Zinder** est Nigritaniae urbs secunda quod ad incolas pertinet. Ibi hominum 321&nbsp;809 anno 2012 habitabant. Zinder in praefectura Mirriah (cuius caput est urbs Mirriah) et in regione seu provincia Zinderensi iacet. Niamey chiliometris 861 distat ad occidentem versus, sed Kano Nigeriae chiliometris 240 ad meridiem versus.

thumb|upright=1.25|Despectus in urbe Zinder anno 1906 lucis ope factus
Oppidum olim parvum populi Hausa, Zinder ab anno 1736 fuit urbs capitalis Sultanatus Damagaram, e civitatibus clientibus imperii Bornu anno 1731 orti. Marius Gabriel Cazemajou explorator Francicus, in urbem Zinder a sultano Amadou Kouran Daga convitatus, ibi die 5 Maii 1898 necatus est. Propter hoc milites Francici regionem anno insequenti  sultanatum obsederunt et sub iugo Francico ceperunt. Iuxta urbem ipsam castra posuerunt, nomine *Fort Cazemajou*, quae usque in 1926 caput fuit territorii Nigritani (*Niger*) sub imperio Francico. A quo anno, Niamey caput territorii omnis facto, Zinder caput subdivisionis homonymae manebat quae intra limites sultanatus anterioris creata erat.

Sub sultanatu Zinder statio valde frequentata erat illius itineris qui a Kano trans Saharam desertum ad Tripolim Libyae tendebat. 

## Notae 
## Bibliographia 
thumb|Antiqua domus in Zinder
* Gilbert Houlet, ed., *Afrique occidentale française; Togo* (*Les Guides bleus*. Lutetiae: Hachette, 1958) pp. 442-444.

## Nexus externi 
Categoria:Urbes rei publicae Nigritanae
Categoria:Urbes olim capitales